Diari Oficial de la Generalitat Valenciana


Sumari del DOGV 8398, del 05-10-2018 (2018/8875)

Notificació de la sentència dictada en el procediment de divorci contenciós número 40/2018.
-------------------------------------------------------------------------------------------

### Dades del document

Número de DOGV
:   8398

Data del DOGV
:   05-10-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/8875


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de divorci contenciós número 40/2018. [2018/8875]  
Judici família. Divorci contenciós número 40/2018  
Part demandant: Simona Pardo Albarracín.  
Part demandada: Calixto Jaimes Gonzales.  
Sobre divorcis no consensuats.  
En el judici a què es fa referència s'ha dictat la resolució la dispositiva el text de la qual és literalment el següent:  
  
«Dispositiva  
Estime parcialment la demanda plantejada per Simona Pardo Albarracín i en la seua representació pel procurador dels tribunals Alejandro José Barra Pla, assistida de la lletrada Mercedes Poves Balaguer, contra Calixto Jaimes Gonzales, declarat en rebel·lia processal, amb assistència del Ministeri Fiscal, i declare dissolt, per causa de divorci, el matrimoni contret pels cònjuges assenyalats amb tots els efectes legals inherents a la dita declaració; s'estableixen com a mesures definitives les següents:  
1. S'atribueix l'exercici exclusiu de la pàtria potestat i s'assigna la guarda i la custòdia del fill menor [...] a la mare.  
2. No s'estableix règim de visites ordinàries ni extraordinàries, tenint en compte la conducta del progenitor que va desaparéixer de la vida de la cònjuge i el seu fill fa més de set anys.  
3. Quant a la pensió d'aliments, atés que es desconeixen les dades patrimonials del demandat, es fixa en la quantitat de 150 euros mensuals; quantitat que serà actualitzada d'acord amb l'índex de preus al consum.  
4. Ambdós progenitors contribuiran, en la proporció del 70 % a càrrec del pare i el 30 % a càrrec de la mare, al pagament de les despeses extraordinàries del fill menor, les necessàries en tot cas i les convenients, previ consens per escrit d'ambdós progenitors; en qualsevol altre cas caldrà acudir a la via judicial.  
5. No es fixa pensió compensatòria en favor de l'actora.  
Tot això sense fer una especial condemna en les costes d'aquest procediment.  
I una vegada siga ferma aquesta resolució, remeteu-ne un testimoniatge al registre civil on conste inscrit el matrimoni perquè l'anoten al marge.  
Aquesta és la meua sentència, que, de conformitat amb el que disposen els articles 265 i 266 de la Llei orgànica del poder judicial, cal anotar en el llibre corresponent, la qual s'afegirà a les actuacions originals; serà notificada a les parts, i se'ls fa saber que en contra es podrà interposar en aquest jutjat un recurs d'apel·lació dins dels vint dies següents a la seua notificació prèvia constitució d'un dipòsit de 50 euros en el compte de depòsits i consignacions d'aquest jutjat en l'entitat Banco Santander, SA (disposició addicional 15a, LO 1/2009).  
  
La pronuncie, mane i firme.  
Publicació. L'anterior sentència va ser llegida i publicada pel jutge que la va dictar, en legal forma i en el mateix dia de la seua data.»  
  
Atés que es desconeix el domicili o la residència actuals de la part demandada, per la Resolució de 24 de setembre de 2018, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte al tauler d'anuncis del jutjat i en el Diari Oficial de la Generalitat Valenciana, per a portar a efecte la diligència de notificació de la sentència al demandat.  
  
València, 24 de setembre de 2018.- La lletrada de l'Administració de justícia: Vicenta María Casañ Arandiga.